Yeodi

Ar **Yeodi** (*Jaudy* e galleg) zo ur stêr, pe *rinier*, eus Treger (Breizh) hag a red dre Vro-Dreger etre Menez Bre ha Mor Breizh. 47,8&nbsp;km hed zo dezhi.

## Red
Eieniñ a ra e "Penn-Yeodi", e Louergad, e-harz ar Menez Bre.
Tremen a ra dre Treglañviz, Pederneg, Sant-Laorañs, Brelidi, Peurid-ar-Roc'h, ar Roc'h-Derrien, e-lec'h ma krog an aber, Ar Vinic'hi, Trogeri, Pouldouran, a-raok erruout e Landreger ma’n em vesk gant ar Gindi en un aber eus ar re vravañ. 
Reiñ a ra e anv da Beurid-ar-Roc'h, e galleg *Pommerit-Jaudy* ; d'ar Roc'h-Derien, gwechall-gozh ul lodenn eus Peurid : *ar Roc'h-Yeodi*.
 

Jaudy. Source. Panneau 1.jpg|Eienenn. Panell 1, war an hent etre Louergad ha Gurunuhel.
Jaudy. Source. Panneau 2.jpg|Eienenn. Panell 2, war an hent
Jaudy. Goarin.jpg|Golo al levrig bet skrivet gant François Goarin.
Jaudy-source1.jpg|Mammenn ar Yeodi, e Penn-Yeodi, Louergad, gwelet eus an hent a-us.
Jaudy-source-2.jpg|Mammen ar Yeodi, e Penn-Yeodi, Louergad, gwelet eus ar c'hostez.
La Roche-Derrien; Carte postale ancienne; Chef du Pont, amont.jpg|Kartenn-bost kozh: Penn ar Pont, er Roc'h-Derrien; tu krec'h (dour dous).
111 La Roche Derrien ( 22450 ).JPG|Penn ar Pont, er Roc'h-Derrien; tu krec'h (dour dous).
Jaudy. La Roche-Derrien. Chef du Pont, aval, côté eau salée.jpg|Ar Yeodi o tremen Penn ar Pont, er Roc'h-Derrien. Tu traoñ, tu an dour sall.
La Roche-Derrien. Jaudy. Panorama.jpg|Gweled ledan ar Yeodi traoñ Penn ar Pont, er Roc'h-Derrien. Skeudenn tennet eus lez Langoad.
Jaudy. Pont Saint-Jean. amont.jpg|Pont Sant-Yann, etre ar Roc'h, Langoad, Ar Vinic'hi. Tu krec'h ar pont. 
Pont sur le jaudy a La Roche Derrien.jpg|Pont Hent-houarn. Bet tarzhet gant at Rezistanted e 1944. Dispennet da vat e 1956.
Jaudy. Bois-du-Renard - Paluden.jpg|Koad al Louarn, er Roc'h-Derrien, tu dehoù - Paludenn, ar Vinic'hi, tu kleiz. 
Pommerit-Jaudy Pontrod 1.jpg|Pontrod, drev lanv. An hent o tont eus Peurid (ar Roc'h). kent ar roudour. En tu all d'ar rinier, an hent a zalc'h da vont war-zu Plougouskant. Ar Roc'h-Derien war an tu kleiz; Landreger en tu dehoù d'ar skeudenn.
Restr:Pommerit-Jaudy Pontrod. 373.jpg|
Restr:Pommerit-Jaudy. Pontrod. 367.jpg|
Troguéry. Sainte Anne. Cadastre ancien.jpg|Trogeri. Sante-Anna. Kadastr kozh.
Troguéry - Trogeri. Grève sainte Anne Jaudy 2.jpg|Trogeri. Aod Santez-Anna. En tu all : Ar Vinic'hi. En pell : pont Kanada, etre Landreger ha Tredarzeg.
Tréguier - Les bords du Jaudy au Minihy - LL34.jpg|Ar Vinic'hi gwelet eus Tredarzeg.
Vue sur Tréguier et le Jaudy.jpg|Landreger gwelet eus Tredarzeg.


## Adstêrioù
* An Teoulas, e Brelidi,
* Ar Bizien (lez dehou), e Tredarzeg,
* Ar Gindi (lez kleiz), etre Priel ha Landreger.

## Saotradur
*E miz Ebrel 2017 e kouezhas moger ur c'hraou-moc'h e Pederneg, ma redas meur a donellad dour-teil d'ar wazh Run an Spern en em daol er Yeodi.

## Fazioù diwar benn ar Yeodi
* Jean-Baptiste Ogée a skrivas en *Dictionnaire, historique et géographique de la province de Bretagne* (1780), p.&nbsp;29 : "*Le Jaudy, rivière qui a sa source en Tréglamus et Louargat ...*"
* Adolphe Joanne (*Département des Côtes du Nord.* Hachette. 1878) en eus skrivet, p.&nbsp;12 : "*Le Jaudy a près de 50 km; il naît au Chap, dans les collines de Gurunhuel (305 mètres) ...*". Al lec'h anveet *ar Chap* (*le Cap* war gartenn IGN) en em gav war gumunn Benac'h, war lez kreisteiz Koad an Noz, ha war bevenn gant Plougonveur. Ar wazh e-kichenn a ya da gaout al Leger.
* Ernest ar Barzig (*La Roche-Derrien et ses environs*. Simon. Rennes. c. 1955), en eus skrivet, p.&nbsp;59 : "*Le Jaudy prend sa source dans la commune de Gurunhuel, à plus de 230 m., au pied d'un "menez" de 305 m. d'altitude".*

## Pennadoù kar
*Roll stêrioù pennañ Breizh
*Roll stêrioù Breizh renket hervez o hirder‎

## Notennoù ha daveennoù